Sarah Gregorius (futbolchi). Sarah Joelle Gregorius (1987-yil 6-avgustda tugʻilgan) — Yangi Zelandiya terma jamoasini sharafini xalqaro miqyosda himoya qilayotgan futbolchi. U Yaponiyaning L. Ligasidagi AS Elfen Saitama jamoasida oʻynaydi. Xalqaro oʻyinlardagi ishtiroki. Gregorius 2006-yilgi FIFA U-20 ayollar oʻrtasidagi Jahon chempionatida Yangi Zelandiya terma jamoasi aʼzosi boʻlgan. Rossiyada boʻlib oʻtgan chempionatda uchta oʻyinda maydonga tushgan. Ammo Avstraliya (0:3) va Rossiyaga (2:3)qarshi uchrashuvlarda uning jamoasi magʻlub boʻlgan. Braziliya bilan esa golsiz durangga kelishilgan. U 2010-yil 29-sentyabrda Oceania Women's Nations Cupda Vanuatu ustidan 14:0 hisobida g‘alaba qozongan Football Ferns jamoasida debyut qilgan. U 2010-yil 1-oktabr kuni Cook Island ustidan 10:0 hisobida g‘alaba qozongan o‘yinda xet-trik qayd etgan. U Germaniyada boʻlib oʻtgan 2011-yilgi ayollar oʻrtasidagi Jahon chempionatida va 2015 yilda Canadada boʻlib oʻtgan FIFA ayollar oʻrtasidagi jahon chempionatida Yangi Zelandiyaning barcha 6 oʻyinida maydonga tushgan. Gregorius 2019-yil 1-iyun kuni Angliya bilan boʻlib oʻtgano‘rtoqlik oʻyinida gol urib, Yangi Zelandiyaning 1:0 hisobida g‘alaba qozonishiga oʻz hissasini qoʻshgan. U Yangi Zelandiyaning 2012-va 2016-yilgi Olimpiya terma jamoalaridagi oʻyinlarda ishtirok etgan. U shuningdek, 2019-yilda Fransiyada boʻlib oʻtgan ayollar oʻrtasidagi Jahon chempionatida ham qatnashgan. 2020-yil 4-mart kuni Gregorius Yangi Zelandiya terma jamoasidagi 100-uchrashuvini Belgiyaga qarshi 2020-yilgi Algarve kubogi doirasida o‘tkazdi. Ushbu oʻyindan soʻng u xalqaro futboldagi faoliyatini yakunlaganini eʼlon qildi. Klubdagi karyerasi. 2013-yil iyul oyida Gregorius Germaniyaning Frauen-Bundesliga klubi, SC 07 Bad Neuenahrdan FA WSL ligasi peshqadami Liverpul jamoasi bilan shartnoma imzolagan.